CELEX: 62011CN0119
Language: et
Date: 2011-03-04 00:00:00
Title: Kohtuasi C-119/11: 4. märtsil 2011 esitatud hagi — Euroopa Komisjon versus Prantsuse Vabariik

14.5.2011   
            
            
               ET
            
            
               Euroopa Liidu Teataja
            
            
               C 145/16
            
         4. märtsil 2011 esitatud hagi — Euroopa Komisjon versus Prantsuse Vabariik
   (Kohtuasi C-119/11)
   2011/C 145/22
   Kohtumenetluse keel: prantsuse
   
      Pooled
   
   
      Hageja: Euroopa Komisjon (esindajad: F. Dintilhac ja C. Soulay)
   
      Kostja: Prantsuse Vabariik
   
      Hageja nõuded
   
   
               —
            
            
               tuvastada, et kuna Prantsuse Vabariik on alates 1. jaanuarist 2007 kohaldanud 2,10 % käibemaksumäära tuludele, mis saadi niisugustes asutustes toimunud kontsertide esmaettekannetelt, kus etenduse ajal pakutakse soovi korral baariteenust, siis on Prantsuse Vabariik rikkunud käibemaksudirektiivi (1) artiklitest 99 ja 110 tulenevaid kohustusi;
            
         
               —
            
            
               mõista kohtukulud välja Prantsuse Vabariigilt.
            
         
      Väited ja peamised argumendid
   
   Käesolevas hagis heidab komisjon kostjale ette, et alates 1. jaanuarist 2007 on ta kohaldanud 2,10 % käibemaksumäära tuludele, mis saadi niisugustes asutustes toimunud kontsertide esmaettekannetelt, kus etenduse ajal pakutakse soovi korral baariteenust, mitte aga kõrgemat maksumäära 5,5 %.
   Hageja märgib, et käibemaksudirektiivi artikli 110 alusel võisid liikmesriigid, kes 1. jaanuaril 1991 kohaldasid 5 % miinimumist madalamaid vähendatud maksumäärasid, võivad selliste vähendatud maksumäärade kohaldamist jätkata. Sellegipoolest ei saa see artikkel lubada liikmesriikidel kehtestada uusi erandeid või laiendada 1. jaanuaril 1991. olemas olnud erandite kohaldamisala, kui pärast seda kuupäeva on nende ulatust vähendatud. Nii on see just käesolevas asjas, kuna kostja vähendas alates 1. jaanuarist 1997 sellise erandi kohaldamisala, mis vähendatud käibemaksumäära valdkonnas oli olemas 1. jaanuaril 1997, ja sõnaselgelt välistas selle soodustuse kohaldamise tuludele esmaettekannete piletite müügist, mis „annavad sissepääsuõiguse kontsertidele niisugustes asutustes, kus etenduse ajal pakutakse soovi korral baariteenust”. Direktiivis ette nähtud erandi kohaldamisala laiendades on Prantsuse Vabariik eiranud selle direktiivi eesmärki.
   
      (1)  Nõukogu 28. novembri 2006. aasta direktiiv 2006/112/EÜ, mis käsitleb ühtset käibemaksusüsteemi (ELT 347, lk 1).